Държавен вестник, бр. 84, 2021 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  84
4 
ТЕХНИЧЕСКИ СПЕЦИФИКАЦИИ 
4.1 
Този раздел описва подробно общите технически изисквания, на които трябва да 
отговаря СУБВ, за да получи одобрение на типа. 
 
Общи принципи на работа 
 
4.2 
Системата за управление на баластни води се счита за ефективна при изпълнение 
на Стандарта D-2 за кратки пътувания и дълги пътувания (т.е. кратки и дълги интервали 
между обработката и изхвърлянето), независимо от температурата, освен ако системата е 
умишлено конструирана за използване в специфични води. 
 
4.3 
Баластните води, изпуснати след пречистването, трябва да бъдат безопасни за 
околната среда при кратки и дълги пътувания (т.е. кратки и дълги интервали между 
обработката и изпускането), независимо от температурата. 
 
4.4 
Проектът (планът) на СУБВ трябва да отчита факта, че независимо от използваната 
технология на СУБВ, жизнеспособните организми, останали след третирането, могат да се 
размножават в интервала между третирането и изхвърлянето. 
 
Системи за управление на баластни води 
 
4.5 
Системите за управление на баластни води се проектират и изграждат: 
.1 
за надеждна и подходяща експлоатация на борда на кораба; 
.2 
за услугата, за която са предназначени; 
.3 
за намаляване на всяка опасност за хората на борда, когато се монтира 
оборудване, което би могло да отделя опасни газове/течности и трябва да 
има поне два независими начина за откриване на опасни газове и 
изключване на СУБВ (т.е. ниво на опасен газ, достигащо долна граница на 
опасност от експлозия (ДГОЕ) или ниво на токсични концентрации, които 
могат да доведат до сериозни последици за човешкото здраве); и 
.4 
с материали, съвместими с: използваните вещества; целта, за която са 
предназначени; условията на труд, на които ще бъдат подложени; и 
условията на борда на кораба. 
4.6 
Системите за управление на баластни води не трябва да съдържат или използват 
вещества от опасно естество, освен ако не са включени адекватни мерки за намаляване на 
риска при съхранение, приложение, инсталиране и безопасна работа, приемливи за 
Администрацията. 
 
4.7 
В случай на неизправност, нарушаваща правилното функциониране на СУБВ, във 
всички станции, от които се контролира работата с баластни води, се подават звукови и 
визуални алармени сигнали. 
 
4.8 
Всички работни части на СУБВ, които могат да се износят или повредят, трябва да 
бъдат лесно достъпни за поддръжка. Рутинната поддръжка на СУБВ и процедурите за 
отстраняване на неизправности трябва да бъдат ясно определени от производителя в 
ръководството за експлоатация, поддръжка и безопасност. Всяка поддръжка и ремонт се 
записват. 
 
4.9 
За да се избегне намеса в СУБВ, трябва да бъдат включени следните елементи: 
.1 
всеки достъп до СУБВ извън съществените изисквания на параграф 4.8 
изисква счупване на пломба; 
.2 
ако е приложимо, СУБВ трябва да бъде конструирана, така че винаги да се 
активира визуална индикация, когато СУБВ е в експлоатация за целите на 
почистване, калибриране или ремонт, и тези събития да се записват от 
оборудването за контрол и наблюдение; и 
.3 
на СУБВ се осигуряват необходимите връзки, за да се гарантира, че всеки 
байпас на СУБВ ще активира аларма и че събитието на байпаса се записва 
от оборудването за контрол и наблюдение. 
4.10 
Трябва да се осигурят съоръжения за проверка, при проучванията за подновяване и 
в съответствие с инструкциите на производителя, работата на компонентите СУБВ, които 
извършват измервания. Сертификат за калибриране, удостоверяващ датата на последната 
проверка за калибриране, се съхранява на борда за целите на проверката. Само 
производителят или упълномощените от него лица трябва да извършват проверки за 
точност. 
 
4.11 
Системата за управление на баластни води трябва да разполага с прости и 
ефективни средства за тяхното функциониране и контрол. Тя трябва да бъде снабдена със 
система за контрол, която да бъде такава, че услугите, необходими за правилното 
функциониране на СУБВ, да бъдат осигурени чрез необходимите договорености. 
4.12 
Ако е предвидено да бъде монтирана на места с опасни зони СУБВ трябва да 
отговаря на съответните правила за безопасност за такива зони. Всяко електрическо 
оборудване, което е част от СУБВ, трябва да се намира в неопасна зона или да бъде 
освидетелствано от Администрацията като безопасно за използване в опасна зона. Всички 
движещи се части, които са монтирани в опасни зони, трябва да бъдат разположени, така че 
да се избегне образуването на статично електричество. 
4.13 
Системите за управление на баластни води трябва да бъдат така проектирани, че да 
не застрашават здравето и безопасността на екипажа, да не взаимодействат отрицателно с 
корабните системи и товари или да създават неблагоприятни въздействия върху околната 
среда. Системите за управление на баластни води не трябва да създават дългосрочни 
въздействия върху безопасността на кораба и екипажа чрез корозивни ефекти в баластната 
система и други пространства. 
4.14 
С помощта на математическо моделиране и/или изчисления трябва да се докаже, че 
всяко увеличаване или намаляване на мащаба на СУБВ няма да повлияе на 
функционирането и ефективността на борда на кораб от типа и размера, за който 
оборудването е било освидетелствано. По този начин производителят на оборудването 
взема предвид съответните насоки, разработени от Организацията. 
4.15 
Информацията за мащабиране трябва да позволи на Администрацията да провери 
дали всеки мащабиран модел е поне толкова стабилен, колкото моделът, изпитван на 
сушата. Отговорност на Администрацията е да провери дали използваното мащабиране е 
подходящо за оперативния проект (план) на СУБВ. 
4.16 
Изпитвателната единица на кораба трябва да е с капацитет, който позволява по-
нататъшно валидиране на математическото моделиране и/или изчисления за мащабиране, и 
за предпочитане избрана в горната граница на номиналния капацитет на СУБВ, освен ако 
не е одобрено друго от Администрация.